CELEX: E2015J0019
Language: hr
Date: 2016-05-10 00:00:00
Title: Presuda Suda od 10. svibnja 2016. u predmetu E-19/15 – Nadzorno tijelo EFTA-e protiv Kneževine Lihtenštajna (Propust države EGP-a/EFTA-e da ispuni svoje obveze – Sustav prethodnog ovlaštenja poslovnog nastana i prekograničnih usluga – Direktiva 2006/123/EZ – članak 31. Sporazuma o EGP-u – članak 36. Sporazuma o EGP-u – Obrazloženje – Proporcionalnost)

2.3.2017   
            
            
               HR
            
            
               Službeni list Europske unije
            
            
               C 66/30
            
         PRESUDA SUDA
   od 10. svibnja 2016.
   u predmetu E-19/15
   Nadzorno tijelo EFTA-e protiv Kneževine Lihtenštajna
   (Propust države EGP-a/EFTA-e da ispuni svoje obveze – Sustav prethodnog ovlaštenja poslovnog nastana i prekograničnih usluga – Direktiva 2006/123/EZ – članak 31. Sporazuma o EGP-u – članak 36. Sporazuma o EGP-u – Obrazloženje – Proporcionalnost)
   (2017/C 66/09)
   U predmetu E-19/15, Nadzorno tijelo EFTA-e protiv Kneževine Lihtenštajna – ZAHTJEV da Sud utvrdi da je Kneževina Lihtenštajn, zbog toga što je na snazi zadržala nacionalna pravila o sustavu prethodnog ovlaštenja poduzećima koja bi htjela uspostaviti poslovni nastan i/ili pružati prekogranične usluge u Lihtenštajnu, prekršila svoje obveze koje proizlaze iz članaka 9., 10., 13. i 16. akta na koji se upućuje u točki 1. Priloga X. Sporazumu o EGP-u (Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu), prilagođenog Sporazumu o EGP-u njegovim Protokolom 1., u onoj mjeri u kojoj se poslovni nastan i pružanje prekograničnih usluga nalaze izvan područja primjene tog akta, njezinih obveza koje proizlaze iz članaka 31. i 36. Sporazuma o EGP-u, Sud, u sastavu Carl Baudenbacher, predsjednik, Per Christiansen (sudac izvjestitelj) i Páll Hreinsson, suci, presudio je 10. svibnja 2016. kao u izreci:
   Sud:
   
               1.
            
            
               Utvrđuje da je Kneževina Lihtenštajn prekršila svoje obveze koje proizlaze iz članaka 9., 10., 13. i 16. akta na koji se upućuje u točki 1. Priloga X. Sporazumu o EGP-u (Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu), prilagođenog Sporazumu o EGP-u njegovim Protokolom 1.:
               
                           (a)
                        
                        
                           zbog toga što je na snazi zadržala članak 7. Zakona o trgovini Lihtenštajna kojim se poduzećima koja željela uspostaviti poslovni nastan u Lihtenštajnu utvrđuje sustav prethodnog ovlaštenja;
                        
                     
                           (b)
                        
                        
                           zbog toga što je na snazi zadržala članak 8. stavak 1. Zakona o trgovini Lihtenštajna u mjeri u kojoj se njime propisuju uvjeti koji nisu jasni i nedvosmisleni u pogledu izdavanja prethodnog ovlaštenja poduzećima koja bi htjela uspostaviti poslovni nastan u Lihtenštajnu, odnosno uvjeti o upošljavanju potrebnog osoblja te o odgovarajućem poznavanju njemačkog jezika;
                        
                     
                           (c)
                        
                        
                           zbog toga što nije osigurala da se uvjetima za prethodno ovlaštenje utvrđenima Zakonom o trgovini Lihtenštajna ne udvostručavaju zahtjevi i kontrole koji su istovrijedni ili bitno usporedivi s obzirom na njihovu svrhu te kojima je pružatelj već bio podvrgnut u drugoj državi članici EGP-a;
                        
                     
                           (d)
                        
                        
                           zbog toga što nije osigurala da postupak i formalnosti u pogledu prethodnog ovlaštenja na temelju Zakona o trgovini Lihtenštajna budu jasno propisani i
                        
                     
                           (e)
                        
                        
                           zbog toga što je na snazi zadržala članak 21. Zakona o trgovini Lihtenštajna kojim se od poduzeća koja žele pružati prekogranične usluge u Lihtenštajnu zahtijeva da prethodno o tome obavijeste nadležna tijela.
                        
                     
         
               2.
            
            
               Sud utvrđuje da, u mjeri u kojoj se usluge obuhvaćene Zakonom o trgovini Lihtenštajna nalaze izvan područja primjene akta na koji se upućuje u točki 1. Priloga X. Sporazumu o EGP-u (Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu), prilagođenog Sporazumu o EGP-u njegovim Protokolom 1., Kneževina Lihtenštajn prekršila je svoje obveze koje proizlaze iz članaka 31. i 36. Sporazuma o EGP-u:
               
                           (a)
                        
                        
                           zbog toga što je na snazi zadržala članak 7. Zakona o trgovini Lihtenštajna i
                        
                     
                           (b)
                        
                        
                           zbog toga što je na snazi zadržala članak 21. Zakona o trgovini Lihtenštajna.
                        
                     
         
               3.
            
            
               Nalaže Kneževini Lihtenštajnu da snosi troškove postupka.